Държавен вестник, бр. 80, 2013 г., стр. 39

БРОЙ  80	
Д Ъ Р Ж А В Е Н  В Е С Т Н И К 	
СТР.  39  
1. с оглед осигуряване на достатъчен 
брой берми за закотвяне на изолационната 
геомембрана и предпазващия я геотекстил 
и на благоприятен релеф за изпълнение на 
строителството и експлоатацията на депото, 
като се съобразява с релефа на площадката;
2. с оглед оформянето на надлъжни и 
напречни наклони на геоложката основа и 
долния изолиращ екран, които осигуряват 
оттичането на инфилтрата при осигуряване 
стабилността на тялото на депото;
3. при отчитане на геоложките, хидро­
геоложките и хидроложките условия, тех­
нологията за депониране и изискванията за 
минимални наклони на билото и въздушните 
откоси на горния изолиращ екран;
4. при максимално запазване на естест­
вения релеф;
5. при баланс на изкопните и насипните 
земни маси, отчитащ необходимостта от 
осигуряване на земни маси за нуждите на 
депонирането и за рекултивацията на депото;
6. с оглед предпазване на площадката от на­
воднение от повърхностни води чрез създаване 
на оптимални наклони за тяхното събиране 
и отвеждане, включително за ограничаване 
на достъпа на водите до тялото на депото;
7. осигуряване по възможност на гравитачно 
отвеждане на отпадъчните води до ретензион­
ните басейни, пречиствателните съоръжения 
и съответните водоприемници.
Чл. 26. (1) Биологичната рекултивация на 
депата трябва да предвижда тяхното озеле­
няване чрез тревна, храстова или дървесна 
растителност, характерна за съответния район, 
като се отчитат нейните санитарно-защитни 
свойства, декоративни качества и устойчивост 
към опасни вещества, отделяни в атмосферния 
въздух и почвата от отпадъците.
(2) В райони, за които през различните го­
дишни времена са характерни преобладаващи 
ветрове със скорост над 10 m/s и когато откъм 
подветрената страна на депото са разположени 
урбанизирани територии или отделни застро­
ени имоти, подлежащи на здравна защита, 
се предвиждат защитни пояси от подходяща 
растителност, разположена откъм посоката 
на преобладаващите ветрове.
Чл. 27. Изграждането на депата се извършва 
при спазване на следните изисквания:
1. спазване на правилата за извършване и 
приемане (ПИП) на строителните и монтажни­
те работи (СМР) и правилата за здравословни 
и безопасни условия на труд;
2. спазване на нормативните актове за 
контрол и отчитане на СМР;
3. изпълнение на отделните видове СМР 
в съответствие с предвижданията на инвес­
тиционния проект;
4. осъществяване на контрол на влаганите в 
изграждането на депото строителни продукти 
и технологично оборудване за съответствие 
със съществените изисквания по чл. 169, ал. 1 
ЗУТ чрез:
а) удостоверяване на съответствието на 
строителните продукти и технологичното 
оборудване по реда и при условията на на­
редбите по чл. 7 ЗТИП;
б) извършване на строителен надзор по 
реда на чл. 168 ЗУТ;
5. извършване на необходимите единични 
и комплексни изпитвания на отделни видове 
СМР – за случаите, когато това се изисква с 
нормативен акт.
Чл. 28. (1) При изпълнение на фундирането 
се контролира съответствието на геоложката 
основа с предвиденото в проекта и определе­
ните условия с геоложките и хидрогеоложките 
проучвания.
(2) При установяване на нарушени участъци 
на геоложката основа се предвиждат техни­
чески мероприятия за нейното заздравяване.
(3) В случаите, когато с мероприятията 
по ал. 2 не може да се осигури постигане 
на проектните изисквания по отношение на 
носимоспособност, устойчивост и коефициент 
на филтрация, се извършва промяна на про­
ектното решение на долния изолиращ екран 
на депото с цел тяхното удовлетворяване.
(4) Излишните земни маси от изгражда­
нето на депото се използват за запръстяване 
на депонираните отпадъци и за рекултивация 
на депото.
Чл. 29. (1) Контролирането на качеството 
на материалите и изпълнението на предпи­
саната с проекта технология за заздравяване 
на геоложката основа на дъното и скатовете 
(откосите) на депото и на технологията за 
изграждане на минералния запечатващ пласт 
на долния и горния изолиращ екран по време 
на изпълнение на строителството се извършва 
от строителния надзор по реда на чл. 168 ЗУТ.
(2) При изпълнение на горния и долния 
изолиращ екран се следят и контролират:
1. деформациите в основата, предизвикани 
от полезния товар, които не трябва да застра­
шават целостта на изолиращата геомембрана 
и на екраните като цяло;
2. проектният състав и качеството на ма­
териалите за минералния запечатващ пласт;
3. степента на уплътняване, водното съ­
държание и хомогенността при полагане на 
минералните материали, като най-малко на 
всеки 1000 m2 се прави прокторно или друго 
сходно лабораторно изпитване;
4. спазването на проектните коти и наклони;
5. дебелината на слоевете на вграждания 
материал на всеки 100 m2 положен материал;
6. коефициентът на филтрация на уплът­
нените изолиращи слоеве, като най-малко 
на всеки 2000 m2 се прави лабораторно или 
полево изпитване.